alexandrainst/scandi-wiki huggingface dataset:
Superunknown

Superunknown er eit studioalbum frå Soundgarden som blei gitt ut i 1994.

Spornummer 
"Let Me Drown" (Chris Cornell) – 3:51
"My Wave" (Cornell, Kim Thayil) – 5:12
"Fell on Black Days" (Cornell) – 4:42
"Mailman" (Matt Cameron, Cornell) – 4:25
"Superunknown" (Cornell, Thayil) – 5:06
"Head Down" (Ben Shepherd) – 6:08
"Black Hole Sun" (Cornell) – 5:18
"Spoonman" (Cornell) – 4:06
"Limo Wreck" (Cameron, Cornell, Thayil) – 5:47
"The Day I Tried to Live" (Cornell) – 5:19
"Kickstand" (Cornell, Thayil) – 1:34
"Fresh Tendrils" (Cameron, Cornell) – 4:16
"4th of July" (Cornell) – 5:08
"Half" (Shepherd) – 2:14
"Like Suicide" (Cornell) – 7:01
"She Likes Surprises" (Cornell) – 3:17

Soundgarden
Musikkalbum frå 1994
Sandsøya i Sande

Sandsøya er ei øy i Sande kommune i Møre og Romsdal. Den største busetnaden på øya er Sandshamn. Like aust for Sandsøya ligg Gurskøy og i sør ligg Kvamsøy. 
Fylkesveg 5860 går til ferjesambamd på øya Voksa.

Det høgaste punktet på øya er Rinden på 369 meter over havet. Øya har ein matvarebutikk som ligg i Sandshamn. 

Øyar på Sunnmøre
Geografi i Sande i Møre og Romsdal
Leinøya

Leinøy er ei øy i Herøy kommune i Møre og Romsdal. Det opphavlege namnet frå gammalt av er Bølandet, men Leinøy vert nytta i daglegtale. 

Det høgaste punktet på øya er Leinehornet på 365 meter over havet. Øya har eit areal på 14,4 km². Innbyggjartalet var 1 444 per 01.01.2012. 

Leinøy er knytt med bruer til Bergsøya, Remøya og Nautøya. 

Torvika på austsida av øya er fast stoppestad for hurtigruta.

Øyar på Sunnmøre
Geografi i Herøy i Møre og Romsdal
Remøya

Remøya er ei øy og ein tettstad i Herøy kommune i Møre og Romsdal.

Ein passerer Remøya når ein skal Runde, som ligg like nordom Remøya. Leinøya er ei anna naboøy i søraust. Det er bru mellom Remøy og Remøyholmen og vidare til Leinøya - Remøybrua. Det går òg bru mellom Remøya og Runde - Rundebrua. 

Remøya har ein no nedlagd skule og eit bedehus, båe bygga vert nytta til 17. mai og elles gjennom året. Skulen vart bygd i 1939. Postadressa er 6094 Leinøy.

Herøy kommune i Møre og Romsdal
Tettstader i Møre og Romsdal
Øyar på Sunnmøre
Tørla

Tørla er ei lita øy inst i Åsefjorden i Ålesund kommune. Øya er knytt med bru til fastlandet i aust over Tjørsundet og til øya Humla over Humlesundet i vest. Midt på øya ligg Grendahuset, som opphavleg var skule. Strendene på Tørla er prega av steinvører som er lagt opp for tørke av klippfisk.

Øyar på Sunnmøre
Øyar i Ålesund
Lepsøya

Lepsøy er ei øy i Ålesund kommune på Sunnmøre. Ho er ein del av øygruppa Nordøyane nord for Ålesund på sunnmørskysten. Øya har eit areal på 12,1 km². Det høgaste punktet er Goaldet på 490 moh.

Øya hadde i 2004 om lag 360 fastbuande innbyggjarar, 156 hus som det bur folk i, 260 menneske frå 20 år, 100 barn og unge opp til 20 år, om lag 80 dagpendlarar og om lag 40 arbeidsplassar på øya. 

Øya har barnehage og kombinert barne- og ungdomsskole. Øya er forbunde med ferje til fastlandet. 

Sør for Lepsøya ligg Vigrafjorden og Vigra, medan Haramsfjorden og Haramsøya ligg i nord.

Bakgrunnsstoff 
 Heimeside 

Øyar i Ålesund
Øyar på Sunnmøre
Herand

Herand er ei bygd i Ullensvang kommune i ytre Hardanger. Staden ligg sørom Samlen på Folgefonnhalvøya, på austsida av Ytre Samlafjorden. Herand ligg ved ei vik, innom Herandsholmane, og har gode hamneforhald, noko som gjorde staden til eit samferdselsknutepunkt i tida då fjorden var viktigaste ferdselsåra. På Herandsholmen var det tidlegare handelsstad og gjestgjevarstad. På Bakko er det eit hellerissingsfelt frå yngre bronsealder.

Frå Herand er det om lag 13 km å køyre til Jondal. Sommarstid er det i tillegg hurtigbåtsamband mellom Herand og Norheimsund, Eidfjord, Lofthus, Utne, Kinsarvik og Ulvik.

Herand har fostra ei av programleiarane for NRK, Øyvor Bakke.

Bakgrunnsstoff 

 Nettstaden herand.no

Busetnader i Ullensvang
Bygder i Vestland
Fjørtofta

Fjørtofta er ei øy i Ålesund kommune i Møre og Romsdal. Ho høyrer til øygruppa Nordøyane og har eit areal på 8,9 km². Øya ligg ved munningen av Romsdalsfjorden mellom Fjørtoftfjorden i nord og Nogvafjorden i sør.

Det er ferjesamband til dei nærliggande øyane og til fastlandet og hurtigbåtsamband til Ålesund og dei andre Nordøyane. Fjørtoft kyrkje vart bygd i 1878, og ligg i Nordgard som er ein av dei fire bygdelaga på øya. Nordgard, Sørgard, Otterlei og Stranda. Det har budd folk på Fjørtofta i lange tider, og det er gjort funn frå Vikingtida på øya.

Kjelder 

Øyar på Sunnmøre
Øyar i Ålesund
Hennset

Hennset, eller Hendset, er ei bygd i Heim kommune, som ligg ved Aresvikfjorden, mellom Betna og Valsøyfjorden, i Trøndelag.

Frå Hennset er det ferjesamband over Aresvikfjorden til Aresvik i Aure kommune. Ferjesambandet er ein del av riksveg 682.

Busetnader i Heim
Bygder i Trøndelag
Ferjeleie i Noreg
Waikato Plains

Waikato Plains er eit større område med lågtliggjande sletter nordvest på Nordøya på New Zealand. Dei vert for ein del overfløymde ved stor vassføring i den lengste elva i landet, Waikato.

Slettene kan grovt inndelast i Midtre Waikato Plain, som er områda kring byen Hamilton, og Nedre Waikato Plain, aust for elvemunningen. Dei to delane er skilde frå kvarandre med den opprevne, låge åsrekkja Hakarimata Range mellom Ngaruawahia og Huntly.

Området er tett busett etter newzealandske tilhøve, med meir enn 250 000 menneske innanfor eit område på kring 8 000 km². Litt under halvparten av desse bur i Hamilton.

Området er svært grøderikt og for ein del intenst oppdyrka. Storfe, sauer, kornvekster og mais vert produsert her, men det er mjølkeproduksjonen som er viktigast for den lokale økonomien. Det nedre området er òg kjent for vindyrking, og det midtre har nokre av dei mest kjende oppdrettsstadane for rasehestar på den sørlege halvkula, særleg kring byane Cambridge og Matamata.

Ein betydeleg del av området er torvmyrer, og somme stader er der udrenerte sumpar. Elva dannar fleire grunne innsjøar sør i det nedre området, som til dømes Lake Waikare.

Kjelder

 Denne artikkelen bygger på «Waikato Plains» frå , den 12. april 2008.

Bakgrunnsstoff 
 Waikato-nettstad for turistar

Newzealandsk geografi
Waikato
50000 Quaoar

50000 Quaoar er eit transneptunsk-objekt i kuiperbeltet. Det blei oppdaga 4. juni 2002 av astronomane Chad Trujillo og Michael Brown ved California Institute of Technology ifrå bilete tekne ved Samuel Oschin Telescope ved Palomar-observatoriet.

Oppdaginga 

Oppdaginga av Quaoar blei offentleggjord den 7. oktober 2002 under eit møte i regi av American Astronomical Society. Dei første bileta tekne av objektet er ifrå 25. mai 1954 der objektet er å finna på ei fotografisk plate ifrå Palomar-observatoriet. Objektet kvalifiserer seg kanskje til dvergplanet status gitt størrelsen funne ifrå direkteobservasjon av romteleskopet Hubble.

Størrelse 

Quaoar er estimert å ha ein diameter på 1260 ± 190 km, som på oppdagingstidspunktet gjorde at det var det største objektet funne i solsystemet sidan Pluto. Nyare observasjonar av romteleskopet Spitzer føreslår derimor ein mykje større albedo på 0,19 og som ei følgje av dette ein mindre diameter på (844.4 ±(+206,7, -189,6

Satellitt 

Oppdaginga av ein satellitt i bane rundt Quaoar blei rapportert i IAUC 8812 den 22. februar 2007. Banen til satellitten er enn ikkje kjend. Satellitten blei funne 0,35 bogesekund unna Quaoar med ein magnitudedifferanse på 5,6. Med ein albedo lik hovudobjektet har han ein diameter på 100 km.

Fotnotar

Kjelde 

 Denne artikkelen bygger på «50000 Quaoar» frå , den 12. april 2008. 
 

Transneptunske objekt
Klassiske kuiperbelteobjekt
Oppdagingar av Michael E. Brown
Oppdagingar av Chad Trujillo
Himmellekamar oppdaga i 2002
Harøya

Harøya er den største og mest folkerike øya i tidlegare Sandøy kommune, no innanfor Ålesund kommune i Møre og Romsdal. Steinshamn som var administrasjonssenter i Sanndøy ligg på Harøya. Her finst det matbutikk, post, bank, pub, kiosk, frisør, brukskunst, tannlege, lege og helsestasjon. 

Øya har eit areal på 13,6 km² og om lag 1100 innbyggjarar. Det høgaste punktet på øya er Harøyburet på 156 meter over havet. Aust for øya ligg Harøyfjorden, som er kalla opp etter øya. På sørsida ligg Fjørtoftfjorden og øya Fjørtoft. Harøya har ferjesamband til Fjørtoft og vidare inn til Brattvåg på fastlandet. I nord går det molo ut til Finnøya.

Øyar i Romsdal
Øyar i Ålesund
Sandøy
Nordøyane

Nordøyane er ei øygruppe i Ålesund kommune i Møre og Romsdal. Ho omfattar øyene Fjørtoft, Flemsøya, Haramsøya og Lepsøya og ligg på nordre Sunnmøre. 

Lepsøya er den sørvestlegaste av dei fire øyane og grensar til Vigrafjorden og Vigra i Giske kommune i sørvest. I nordaust ligg Fjørtoftfjorden som den nordlegaste grensa med Harøya i Sandøy kommune på andre sida. 

Den største av dei fire øyane er Flemsøya, eller Skuløya som ho òg vert kalla, med 14,3 km². Fjørtoft er den minst på 8,9 km².

Øyar på Sunnmøre
Øyar i Ålesund
Ona

Ona er ei øy i Ålesund kommune i Møre og Romsdal fylke, og har 34 fastbuande. Øya ligg i havgapet ytst på Romsdalskysten og var opphavleg eit fiskevær.

Ona består av dei to øyane Ona og Husøya. På Onakalven, det høgaste punktet på øya, står Ona fyr som vart bygd i 1867 og er 14,7 meter høgt. Fyret er eit kjent turistmål, og mange turistar vitjar øya kvart år. I seinare tid har øya òg vorte kjend for keramikkproduksjon.

I 1670 feia ei flodbølgje over øya under ein storm og tok med seg dei fleste husa der og mange menneske, men samfunnet vart med tida gradvis bygt opp att.

Øyar i Ålesund
Øyar i Romsdal
Sandøy
Ferjestader i Møre og Romsdal
Fiskevær i Møre og Romsdal
Husøya i Ålesund

Husøya er ei øy like sør for Ona i Ålesund kommune, tidlegare Sandøy kommune i Møre og Romsdal. Det bur om lag 20 pesoner her. Husøya har vore folkesett sidan istida. På Husøya er det to gardar Pegarden og Husøygarden. Det er òg ei sandstrand.

Øyar i Romsdal
Øyar i Ålesund
Sandøy
Orta

Orta er ei lita øy i Aukra kommune i Møre og Romsdal. Ho ligg midt i den nordlege delen av Harøyfjorden, rett vest for Gossa.

Øyar i Romsdal
Geografi i Aukra
Øyar i Møre og Romsdal
Midøya

Midøya er ei øy i Molde kommune i Møre og Romsdal. Ho har eit areal på 13,9 km² og om lag 400 innbyggjarar. Det høgaste punktet på øya er Bløkallen på 522 meter over havet. 

Øya ligg mellom Dryna i vest og Otrøya i aust. I sør ligg Midfjorden, den ytste delen av Romsdalsfjorden. På nordsida ligg Harøyfjorden. Øya har brusamband både til Dryna og til Otrøya.

Øyar i Romsdal
Øyar i Molde
Midsund
Dryna

Dryna er den vestlegaste øya i Molde kommune i Møre og Romsdal. Ho ligg vest for Midøya som ho har brusamband med.

I sør ligg Midfjorden, den ytste delen av Romsdalsfjorden. På nordsida ligg Harøyfjorden.

Øyar i Romsdal
Øyar i Molde
Midsund
Tautra i Romsdal

Tautra er ei øy i Molde kommune i Møre og Romsdal. Ho ligg i den ytre delen av Romsdalsfjorden, rett sør for Otrøya. I sør ligg innløpet til Tomrefjorden.

Øyar i Romsdal
Øyar i Molde
Veøya

Veøy eller Veøya er ei lita øy i Romsdalsfjorden i Møre og Romsdal, i Molde kommune. Øya var det første landskapsvernområde i landet og bygningane er i dag eigd av Romsdalsmuseet. 

Veøy er òg namnet på ein tidlegare kommune som omfatta øya.

Ordet Vé er norrønt for «heilagdom». 

Øya låg strategisk plassert som eit knutepunkt for båttrafikken i vikingtida. Vikingskipa gjekk sjeldan over Hustadvika, men gjekk heller ei indre lei inn Romsdalsfjorden og vidare inn til dagens Åndalsnes dersom ein skulle til Austlandet eller inn Langfjorden dersom ein skulle vidare nordover mot Nidaros. Midt i dette skjeringspunktet ligg Veøya, og plassering førte til at det oppstod ein kaupang der, Romsdals første tettstad, eit økonomisk, administrativt og religiøst sentrum.

Veøya vert nemnd av Snorre i samband med Slaget ved Sekken i 1162 der kong Håkon Herdebrei fall mot Erling Skakke. Kaupangen hadde på det meste rundt 300 innbytggjarar, men vart mindre viktig mot slutten av mellomalderen.

På Veøya bur det ikkje lenger folk. Dei gjenståande bygningane på øya er Veøy gamle kyrkje og tilhøyrande prestegard. Prestebustaden var seinare bustad for familien William Coucheron Aamot. Veøy gamle kyrkje er ei mellomalderkyrkje, ho er framleis i bruk som kyrkje enkelte dagar i året, som i pinsen. Kyrkjestaden med presteboligen er eigd av Romsdalsmuseet. Den nye Veøy kyrkje står på Sølsnes rett over sundet.

Arkeologiske utgravingar 
Arkeologiske utgravningar på Veøy 1990-1992 leia av Brit Solli avdekte leivningar frå seint på 1100- og tidleg på 1200-talet. Av funna er ein gullring med ein inskripsjon som mogelegens skal tolkast Eric entre amis et je suis drue amie, A.M. («Erik mellom vener, og eg er trufast veninne, Ave Maria».)

Tusen år - ein sommardag 
Forfatteren Edvard Hoem skreiv eit teaterstykke i samband med Molde sitt 250-årsjubileum i 1992. Stykket Tusen år - ein sommardag vart framført på Veøy, og Hoem brukte ringen som gjennomgangstema.

Bakgrunnsstoff 
 Kulturnett
 Veøya prestegård og middelalderkirke

Kjelder 
 Denne artikkelen bygger på «Veøya» frå , den 12. april 2008. 
 

Øyar i Romsdal
Øyar i Molde
Busetnader i Molde
Bolsøya

For Bolsøy herad, sjå Bolsøy.

Bolsøya er ei øy i Molde kommune i Møre og Romsdal. Øya ligg sør for Fannefjorden i Romsdalsfjorden og har eit areal på 5,2 km² og 274 innbyggjarar per 1. januar 2004. Den sørlege delen av Bolsøya heiter Fårøya, noko som truleg skuldast at dei to delane på den tida namna vart gjevne, tidleg i mellomalderen, truleg var fråskild på grunn av høgare vasstand. Det høgaste punktet på øya er 69,5 moh. og ligg på Fårøya. 

Riksveg 64 mellom Molde og Åndalsnes kryssar øya, som er knytt til fastlandet gjennom Fannefjordstunnelen mot Molde og Bolsøybrua mot Skålahalvøya. Vegen er bompengefinansiert og vart nedbetalt sommaren 2005.

Den høgaste bautasteinen i landet, Trollpila står ved kyrkjegarden på Bolsøya. Kyrkja vart derimot rive i 1907.

Øyar i Romsdal
Øyar i Molde
Tidlegare ferjeleie i Noreg
Busetnader i Molde
Aspøya i Tingvoll

Aspøya er ei øy og ei bygd i Tingvoll kommune på Nordmøre. Øya har eit areal på 20 km² og 248 innbyggere (2001).

Riksveg 70 og Europaveg 39 følgje same trasé over Aspøya frå Straumsnes, over Aspøya via Bergsøysundbrua til Bergsøya, og gjev ferjefri veg til Molde. Bergsøysundbrua er ein del av Krifast. 

Aspa-ætta, som mellom anna forstra erkebiskop Olav Trondsson, hadde hovudsete på gardane Aspa og Boksaspa i mellomalderen.

Øyar på Nordmøre
Bygder i Møre og Romsdal
Geografi i Tingvoll
Kirklandet

Kirklandet er ei av fire øyar som omkransar hamna i Kristiansund kommune i Møre og Romsdal. 

I tillegg til sentrum av byen, ligg Kirkelandet kyrkje, Festiviteten (Kristiansunds operahus), Varden, Klubba, Vågen og turområdet Kringsjå med Kristiansund krematorium og gravlund her. 

Det er anløp for Hurtigruta og turistskip, samt sundbåtkai på Piren, hurtigbåtanløp til Trondheim og ferjesamband til Averøy. 

Kirklandet er knytt til Innlandet med Sørsundbrua, og er landfast med Gomalandet.

Øyar på Nordmøre
Geografi i Kristiansund
Innlandet

Innlandet er Kristiansund si minste øy, og ein av die fire øyane som sentrum av byen ligg på. Dei andre er Kirklandet, Nordlandet og Gomalandet. Tahiti er vorte eit mykje nytta kallenamn på Innlandet av dei lokale innbyggjarane og Tahitifestivalen er eit årvisst arrangement på øya. Den populære badeplassen Skjærva er flittig nytta om sommaren til bading, volleyball, basketball og til å sole seg. Innlandet har òg ein matvarebutikk, ein barneskule og ein restaurant (Dødeladen), elles er mykje av øya nytta til bustader.

Øyar på Nordmøre
Geografi i Kristiansund
Edøya

Edøya er ei øy i Smøla kommune i Møre og Romsdal. Edøya spelte ei viktig politisk rolle i vikingtida. Øya har eit areal på 7,5 km², og hadde 56 innbyggjarar i 2001.

Øya har brusamband til Smøla i nord og ferjesamband til Hitra i nordaust og Stabblandet i sør. 

Øyar på Nordmøre
Geografi i Smøla
Fugløya

Fugløya er namnet på fleira øyar i Noreg:

 Fugløya i Flatanger
 Fugløya i Gildeskål
 Fugløya i Karlsøy
 Fugløya i Kristiansund
Rindarøy

Rindarøy er ei lita øy i Aukra kommune i Romsdal med fastlandssamband til Gossen. På Rindarøy ligg mellom anna Rokta-monumentet, som er sett opp til minne om dei som omkom då lastebåten «Rokta» forliste ved Galleskjæra 3. april 1938. Det er om lag 15 fastbuande på Rindarøy.

Øyar i Romsdal
Geografi i Aukra
Grisvågøya

Grisvågøya er ei øy i Aure kommune i Møre og Romsdal. Øya har eit areal på 13,86 km² og om lag 90 innbyggjarar. 

Øya ligg nord for Ertvågsøya og vest for Skardsøya. Øya har brusamband til Skardsøya. I nord ligg Trondheimsleia og i sør Gjerdevika.

Øyar på Nordmøre
Geografi i Aure
Sørøyane

Sørøyane er ei øygruppe i Herøy kommune i Møre og Romsdal. Ho omfattar mellom anna øyane Nerlandsøya, Leinøya, Remøya, Bergsøya, Runde og Skorpa og ligg på søre Sunnmøre. 

Dei siste tiåra har Sørøyane i stadig større grad vorte eit omgrep som omfattar alle øyane på Ytre Søre Sunnmøre. Det vil seie kommunane Hareid, Herøy, Sande og Ulstein.

Øyar på Sunnmøre
Geografi i Herøy i Møre og Romsdal
Bispøyan

Bispøyan er ei gruppe øyar som ligg nord for Kvenvær på Hitra i Trøndelag. De største øyane er Burøya, Olderøya, Monsøya og Henriksøya.

Øyane er i dag fråflytta, men husa vert framleis nytta som feriebustader om sommaren. Bispøyan Hytteierlag AL har vel 70 medlemmer, og det er pliktig medlemskap for bustader som høyrer til Bispøyan Strandplan.

Litteratur 
Svein Olderø: «Der vester mellom skjær og bå …», om slekt og hendelser i Bispøyan og omegn. Elektronisk nedlasting kan skje fra Kystmuseet i Sør-Trøndelags nettsted.

Bakgrunnsstoff 
 Bispøyan Hytteeierlag - med info om øygruppa 

Øyar i Trøndelag
Geografi i Hitra
Tidlegare busetnader i Trøndelag
Helgebustad

Helgebostad er ei øy som ligg nordvest for Hitra i Trøndelag. Øya del Straumsfjorden som vert kalla Hestnessundet nord for øya og Håvikstraumen sør for øya.

Lenge såg øya ut til å verte fråflytta sjølv om det berre skilde nokre få meter til fast-Hitra ved sørenden av øya. Ein gammal kran frå det nedlagde Trondheim Mekaniske Verksted vart ombygd til vegbru og øya fekk vegsamband til Hitra i 1983.

På 1870-talet og 1880-talet jakta Baron von Leverkusen hjort på Helgebostad, og fekk mellom anna oppført eit stort jaktslott, som tass i forfall står den dag i dag.

Øyar i Trøndelag
Geografi i Hitra
Ungdom mot EU

Ungdom mot EU (UmEU) er ein tverrpolitisk ungdomsorganisasjon som jobbar mot norsk medlemskap i Den Europeiske Unionen (EU). UmEU vart skipa 17. februar 1991 med Olav Sannes Vika som leiar. Frankie Solberg Rød frå Sarpsborg er leiar i perioden 2020-2021. UmEU er ungdomsorganisasjonen til Nei til EU, og deler kontorlokale med dei i Oslo. Organisasjonen har aktivitet i dei fleste fylke.

Historie 
Organisasjonen vart skipa i Oslo under namnet Ungdom mot EF ved eit skipingsmøte 17. februar 1991. Den første leiaren var Olav Sannes Vika, og Janne E. Johannessen var valt som første nestleiar. Organisasjonen bestod frå byrjinga av ein brei allianse av ungdommar frå forskjellige politiske organisasjonar og parti. Mange medlemmer hadde tidlegare erfaring frå lokale studentlag og organisasjonar som Norges Bygdeungdomslag og Natur og Ungdom. Allereie ved det andre landsmøtet i februar 1992 hadde Ungdom mot EF 4000 medlemmer fordelt på over 100 lokallag. 

I forkant av folkeavrøystinga i 1994 arbeida organisasjonen med å overbevise den norske ungdommen om å ta eit standpunkt mot norsk EU-medlemskap. I oktober same år lanserte Ungdom mot EU ein kampanje under parolen «Vi vil velge vår egen framtid». AUF, KrFU, Unge Venstre, Norges Bygdeungdomslag, Senterungdommen, Sosialistisk Ungdom, Juvente, og Natur og Ungdom var blant ungdomsorganisasjonane som slutta seg til denne kampanjen. Ungdomskampanjen mot EU resulterte i over 60 prosent oppslutning mot norsk EU-medlemskap frå elevar i dei vidaregåande skulane ved skulevala november 1994. Engasjementet i Ungdom mot EU nådde sitt historiske toppunkt på denne tida, då organisasjonen bestod av over 20 tilsette og 7418 betalande medlemmer under 25 år.

Leiarar i Ungdom mot EU 
 Frankie Solberg Rød – 2020–
 Reidun Berntsen Heggen – 2019–2020
 Eirik Fenstad Thorbjørnsen – 2018–2019
 Syver Glordencio Mendoza Zachariassen – 2016–2018
 Åsa Kjerstine Kjølberg Moen – 2015–2016
 Bjørn Ola Opsahl – 2014–2015
 Mads Opheim – 2013–2014
 Marte Gustad Iversen – 2011–2012
 Tale Marte Dæhlen – 2010
 Sigrid Z. Heiberg – 2009
 Tore Syvert Haga – 2007–2008
 Gunvor Hass – 2006
 Hedda Haakestad – 2004–2005 
 Maria Walberg – 2002–2003 
 Maria Lyngstad – 2000–2001 
 Trude Sørensen – 1999 
 Haakon Flemmen – 1997–1998
 Kari Anne Moe – 1995–1996
 Halvard Ingebrigtsen – 1993–1994
 Olav Sannes Vika – 1991–1992

Kjelder

Bakgrunnsstoff 
 Offisiell nettstad 
 Nøkkelopplysningar frå Enhetsregisteret

Norske ungdomslag
Noreg og EU
Skipingar i 1991
Carola Häggkvist

Carola Maria Häggkvist () er ein svensk popsongar fødd i Hägersten i Sverige.

Det musikalske gjennombrotet hennar kom med songen «Främling» i 1983. «Främling» var Sverige sitt bidrag i Eurovision Song Contest, der låten kom på tredjeplass. Over ein million eksemplar av songen vart selde, noko som då var salsrekord i Sverige. I 1991 deltok ho igjen for Sverige i Eurovision Song Contest og vann då konkurransen med songen «Fångad av en stormvind». Carola representerte Sverige endå ein gong i Eurovision Song Contest, i 2006. Då vart ho nummer fem med songen «Invincible».

Carola har gjeve ut ei rekkje plater og CDar. Ho var gift med den norske predikanten Runar Søgaard, men dei er no skilde.

Utvalde songar 
 «Främling» - 1983
 «Fångad av en stormvind» - 1991
 «Invicible» - 2006

Eurovision
 1983: Melodifestival 1983 (vinnar)
 1983: Eurovision Song Contest 1983 (tredjeplass)
 1991: Melodifestival 1991 (vinnar)
 1991: Eurovision Song Contest 1991 (vinnar)
 2006: Melodifestivalen 2006 (vinnar)
 2006: Eurovision Song Contest 2006 (femteplass)

Kjelder 

Denne artikkelen bygger på «Carola Häggkvist» frå ,  den 8. januar 2012.

Bakgrunnsstoff 

Svenske songarar
Melodifestival 1983-deltakarar
Melodifestival 1991-deltakarar
Melodifestival-vinnarar
Svenske Eurovision Song Contest-deltakarar
Eurovision Song Contest-vinnarar
Melodifestivalen 2006-deltakarar
Melodifestivalen-vinnarar
Allsang på grensen
Vinnarar av OGAE Second Chance Contest
Deltakarar i OGAE Second Chance Contest
Eurovision Song Contest 1991-deltakarar
Eurovision Song Contest 2006-deltakarar
Eurovision Song Contest 1983-deltakarar
Marcel Bezençon Awards-vinnarar
Melodifestivalen 2013
Eurovision Song Contest 2013
Svenske The Voice-dommarar
Dolmøya

Dolmøya er ei øy i Hitra kommune med vel 450 innbyggjarar. På øya ligg fleire busetjinga av varierande storleik, men med Kjerringvåg som den største. Inntil Frøyatunnelen stod ferdig i 2000 gjekk det ferje mellom Kjerringvåg og Flatval på Frøya. Dolmøya fekk vegsamband til fast-Hitra i 1961 då Vettastraumen bru opna.

På øya finn ein Dolm kyrkje frå 1920. Kyrkja har derimot vore bygd opp at fleire gonger og den eldste kyrkjestaden er truleg frå seinmellomalderen. Dolm kyrkej erstatta ei eldre og lita stavkyrkje frå tidleg mellomalder, frå om lag år 1000, på Undås. Dolm kyrkje er bygd i romansk stil med rundbogar og tjukke steinveggar. Ho har vore brannherja etter lynnedslag og gjenreist igjen fire gonger (1709, 1772, 1848 og 1920). Funn tyder derimot på at det har vore fleire branner, og at minst ein gong har folk brent inne i kyrkja. Dolm kyrkje er omgjeve av mange segner. Mellom anna har det vorte sagt at det kviler ei forbanning over ho, at kyrkja skal brenne kvart hundrede år. 

Dolmen by er kanskje Hitra sin mest kjende attraksjon med fleire hundre miniatyrhus, hamneområda mv. Etter eit omflakkande tilvære fekk byen til slutt ein permanent plassering ved Dolmsundet Hotell på fast-Hitra i 2001.

Øyar i Trøndelag
Geografi i Hitra
Fjellværsøya

Fjellværsøya (eller Fjellværøy eller Fjellværøya) er ei øy i Hitra kommune i Trøndelag, nordaust for Hitra. Sundet mellom øyane heiter Fillfjorden.

10. juli 1992 vart ferjesambandet Fillan—Brøttingsvåg (1967-1992) erstatta av Fjellværøysambandet som via fleire fyllingar mellom holmar og skjer og den særprega Krabbsundet bru (316 meter lang, lengste spenn 150 meter) går mellom øyane. Vegprosjektet er ein del av fastlandssambandet Hitra–Frøya.

Nord for øya ligg Ulvøya som er knytt til Fjellværsøya med Knarrlagsund bru.

På øya ligg ei over 3000 år gammal grav frå bronsealderen. Det høgaste fjellet er Haggelbøra, 153 moh.

Øyar i Trøndelag
Geografi i Hitra